এম.এস.এম.ই. সেক্তর য়োকখৎনবা থবকশিং প্রধান মন্ত্রীনা হৌদোকখ্রে

প্রধান মন্ত্রীনা মরুওইবা থবক ১২ হৌদোকখ্রে মিনিৎ ৫৯দা লোন পীগদবা পোর্তেলনা এম.এস.এম.ই.শিংদা লাইনা শেন্থং ফংহনগনি সি.পি.এস.ই.শিংনা এম.এস.এম.ই.শিংদগী চাদা ২৫ শুকশোই শোইদনা লৈগদবনি কম্পেনী এক্তগী মখাদা অপীকপা মরালশিং দন্দি পীদনবা ওর্দিনান্স লৈরে ঙসি প্রধান মন্ত্রী নরেন্দ্র মোদীনা মাইক্রো, স্মোল অমসুং মেদিয়ম ইন্তর্প্রাইজেস (এম.এস.এম.ই.) সেক্তর শৌগৎনবা পুৱারী ওইরবা থৌরম হৌদোকখ্রে। মসিগী থৌরম অসিগী শরুক অমা ওইনা, লৈবাক শীনবা থুংনা এম.এস.এম.ই.শিং পাকথোক-চাউথোকহনবদা মতেং ওইগদবা মরুওইবা থৌরম ১২ প্রধান মন্ত্রীনা হৌদোকখি। প্রধান মন্ত্রীনা হায়খি, ঙসি মহাক্না লাওথোক্লিবা ৱারেপ ১২ অসিনা এম.এস.এম.ই. সেক্তরগী অনৌবা লমায় অমা হাংদোক্লগনি। এম.এস.এম.ই. সেক্তর অসি ভারত্তা থবক য়াম্না পীরিবা সেক্তর অমনি, লুধিয়ানাগী শামতুগী ফিরোল অমসুং বরানসীগীগী শারী য়াওনা ভারতকী অপীকপা উদ্যোক্কী ফজরবা চৎনবী লৈরি হায়না প্রধান মন্ত্রীনা নীংশিংখি। প্রধান মন্ত্রীনা হায়খি, কেন্দ্র সরকারনা পায়খৎলিবা শেন-থুমগী অহোংবশিংগী মাইপাকপগী চাং অসি চহি মরিদা ভারতনা “ইজ ওফ দোইং ব্যুজিনেস রেঙ্কিংস” অসি ১৪২দগী ৭৭তা হাইগৎলকপা অসিনা তাক্লে। প্রধান মন্ত্রীনা হায়খি, এম.এস.এম.ই. সেক্তর কান্নগদবা মরুওইবা ৱাফম মঙা লৈরি। মখোয় অদুগী মনুংদা শেন্থং, কৈথেল, তেক্নোলোজী ফগৎহনবা, ললোন-ইতিক্কী থবক লাইহনবা অমসুং ইমপ্লোয়ীশিংদা পুক্নীং লুমহনবনি। দিৱালীগী খুদোল ওইনা মহাক্না লাওথোক্লিবা ১২ অসিনা মসিগী কাংলুপ মঙা অসি অমমম ফগৎহনগনি। শেন্থং ফংহনবা অহানবা লাওথোকপ ওইনা, প্রধান মন্ত্রীনা এম.এস.এম.ই.শিংদা মিনিৎ ৫৯গী মনুংদা লোন পীগদবা পোর্তেল অমা হৌদোকখি। মহাক্না হায়খি, মসিগী পোর্তেল অসিগী মখাদা শুপ্নগী মিনিৎ ৫৯গী মনুংদা লুপা ক্রোর ১ ফাউবগী লোন পীবা য়ারগনি। জি.এস.তি. পোর্তেলগী মখাদা মসিগী পোর্তেল অসিগা শম্নবা য়াগনি। অনৌবা ভারত অসিদা কনাগুম্বনা বেঙ্ক ব্রাঞ্চ অমদা হনজি-হনজিন চৎলোইদবনি। প্রধান মন্ত্রীনা অনিশুবা ওইনা লাওথোকপা অদুদা, অনৌবা লোন নত্ত্রগা ইনক্রেমেন্তেল লোনদা জি.এস.তি. রেজিস্তার তৌরবা এম.এস.এম.ই.শিংদা শেন্দোই চাদা ২ তাগনি। প্রি-সিপমেন্ত অমসুং পোস্ত-সিপমেন্তগী মতমদা লোন লৌবা এক্সপোর্তরশিংদা শেন্দোই রিবেৎ চাদা ৩ ওইরম্বা অদু চাদা ৫দা হেনগৎলে হায়না প্রধান মন্ত্রীনা লাওথোকখি। অহুমশুবা ওইনা প্রধান মন্ত্রীনা লাওথোকখিবা অদুদা লুপা ক্রোর ৫০০দগী তর্নওভর হেনবা কম্পেনীশিং, ত্রেদ রিসিপয়েবলস ই-দিসকাউন্তিং সিস্তেম (তি.আর.ই.দি.এস.)গী মখাদা শোইদনা থমগদবনি। মসিগী পোর্তেল অসিদা শরুক য়াবদগী ইন্ত্রপ্রিনরশিংনা মখোয়গী রিসিপেয়েবলশিংদা য়ুমফম ওইরগা বেঙ্কশিংদগী মখোয়গী শেন্থং লৌবা য়াগনি। মসিনা মখোয়না শেন মথাং ওনবদা থেংনরিবা খুদোংচাদবশিং কোকহনবা ঙমগনি। কৈথেলগী খুদোংচাবা ফংহনবা প্রধান মন্ত্রীনা হায়খি, ইন্ত্রপ্রিনরশিংদা কৈথেল ফংহন্নবা কেন্দ্র সরকারনা থবক কয়া পায়খৎলে। মসিগী মতাংদা মহাক্না মরিশুবা ৱাফম লাওথোকখি মদুদি সরকারগী কম্পেনীশিংনা এম.এস.এম.ই.শিংদগী লৈরিবা অপুনবা পোৎথোক্কী চাদা ২০গী মহুৎতা চাদা ২৫ শোইদনা লৈগদবনি। মহাক্কী মঙাশুবা লাওথোকপদা প্রধান মন্ত্রীনা হায়খি, এম.এস.এম.ই.শিংদগী চাদা ২৫ লৈনবা ৱারেপ লৌরিবা অসিগী মনুংদা চাদা ৩দি নুপী ইন্ত্রপ্রিনরশিংগী খাক্কদবনি। প্রধান মন্ত্রীনা হায়খি, হৌজিক সপ্লাইয়র লাখ ১.৫ হেন্না জি.ই.এম.দা রেজিস্তার তৌরে, মসিগী মনুংদা ৪,০০০দি এম.এস.এম.ই.শিংনি। জি.ই.এম.শিংগী খুৎথাংদা হৌজিক ফাওবদা লুপা ক্রোর ১৪,০০০ ত্রান্সসেক্সন তৌখ্রে। মহাক্কী তরুকশুবা লাওথোকপদা প্রধান মন্ত্রীনা হায়খি, কেন্দ্র সরকারগী মখাদা লৈবা পব্লিক সেক্তর অন্দরতেক্কিংশিং হৌজিক জি.ই.এম.গী শরুক অমা ওইরগনি। মখোয়গী ভেন্দরশিং জি.ই.এম.দা রেজিস্তার তৌগদবনি। তেক্নোলোজী ফগৎহনবা তেক্নোলোজী ফগৎহনবগী মতাংদা প্রধান মন্ত্রীনা হায়খি, লৈবাক শীনবা থুংনা লৈরিবা তুল রুমশিং অসি পোৎথোক দিজাইন তৌবগী য়াম্না মরুওইবা শরুক অমনি। মহাক্কী তরেৎশুবা লাওথোকপদা হায়খি, লৈবাক শীনবা থুংনা হবস ২০ হৌদোক্কনি অমসুং তুল রুমগী মওংদা স্পোক্স ১০০ লিংখৎকনি। ললোন-ইতিক তৌবদা নুংঙাইবা প্রধান মন্ত্রীনা হায়খি, মহাক্কী নিপালশুবা লাওথোকপা অসি ফার্মা কম্পেনীগা মরি লৈনৈ। মহাক্না হায়খি, ফার্মা এম.এস.এম.ই.শিংগী ক্লস্তরশিং শেমগনি। ক্লস্তরশিং অসি লিংখৎপদা চংবা শেনফমগী চাদা ৭০ কেন্দ্র সরকারনা পুথোক্কনি। প্রধান মন্ত্রীনা হায়খি, মপানশুবা লাওথোকপা অসি সরকারগী থবকশিং লাইথোকহনবনি। মহাক্না হায়খি, লেবর লো ৮ অমসুং য়ুনিয়ন রিগুলেসন ১০গী মখাদা হৌজিক চহি অমগী মনুংদা অমুক খক রিতর্ন তৌবা য়ারগনি। মহাক্না হায়খি, তারাশুবা লাওথোকপা অসিনা হৌজিক ইন্সপেক্তর অমনা ফার্মশিংদা য়েংশিনবা চৎপদা মদু কম্প্যুতরনা চৎকদৌরিবা মফম অদু লেপ্লগনি। প্রধান মন্ত্রীনা হায়খি, ইন্ত্রপ্রিনর অমনা য়ুনিৎ অমা লিংখৎপা মতমদা ইনভাইরনমেন্তেল ক্লিয়ারেন্স অমসু লিংখৎনবগী অয়াবা চংই। মহাক্না হায়খি, ১১শুবা লাওথোকপা অসিদি এয়র পোলুসন অমসুং ৱাতর পোলুসন লোশিংগী মখাদা হায়রিবশিং অসি কনসেন্ত অমদা পুনশিল্লে। রিতর্ন অদুনা সেল্ফ-সর্তিফিকেসনগী মখাদা য়ারগনি। ১২শুবা লাওথোকপা প্রধান মন্ত্রীনা হায়খি, কম্পেনী এক্তকী মখাদা খজিক্তং শোইখিবশিং, ইন্ত্রপ্রিনরশিংনা মখা তানা কোর্ততা চৎলরোই, অরানবশিং অদু অচম্বা থবকশিংনা চুমথোকপা য়ারগনি। এম.এস.এম.ই. সেক্তরগী শিন্মীশিং খুন্নাইগী ঙাক্লৌ পীবা প্রধান মন্ত্রীনা এম.এস.এম.ই. সেক্তরগী শিন্মীশিং খুন্নাইগী ঙাক্লৌ পীবগী মতাংদা পনখি। মহাক্না হায়খি, মখোয় জন ধন একাউন্তশিং, প্রোবিদেন্ত ফন্দ অমসুং ইন্সুরেন্সগী খুদোংচাবা ফংহন্নবা মিসন অমা হৌদোক্লগনি। প্রধান মন্ত্রীনা হায়খি, মসিগী ৱারেপ অসিনা ভারত্তা মতম শাংনা এম.এস.এম.ই. সেক্তর মপাঙ্গল কনগৎহনগনি। মসিগী থৌরাং অসি থবক ওইনা পায়খৎপগী মতাংদা মথং নুমিৎ ১০০নি মোনিতর তৌগনি।